Arsenal läks kohtumist juhtima juba 13. minutil, kui nurgalöögist suutis palli väravasse suunata Alexandre Lacazette. Poolajale mindi aga viigiseisul, sest loetud minutit enne vaheajale minekut oli täpne Burnley ründaja Ashley Barnes.
Võõrustajatele tõi võidu Pierre-Emerick Aubameyangi tabamus 64. minutil. Aubameyang kujunes Arsenali kangelaseks teist kohtumist järjest. Nimelt tõi just Gaboni koondislase värav esimeses voorus meeskonnale 1:0 võidu Newcastle Unitedi üle.
Ühtlasi kordas Arsenal kümne aasta vanust saavutust. Viimati suutsid nad Premier League'i hooaega kahe järjestikuse võiduga alustada 2009. aastal. Järgmises voorus läheb Arsenal võõrsil vastamisi Liverpooliga.
Video Arsenali võiduväravast: